Paradis: Kjærlighet

Paradis: Kjærlighet (tysk originaltittel: Paradies: Liebe) er en fransk-tysk-østerriksk dramafilm fra 2012 regissert av Ulrich Seidl som også er medforfatter til manuset. Filmen handler om Teresa, en femtiårig aleinemor fra Wien, som reiser til Kenya som sexturist. Hovedrollen spilles av den østerrikske skuespilleren Margarethe Tiesel (født 1959). Filmen er første del i en planlagt trilogi om tre forskjellige kvinners opplevelser på paradisiske feriesteder, med tilleggstitlene «tro», «håp» og «kjærlighet».

Margarethe Tiesel mottok i 2013 Österreichischen Filmpreis for sin rolletolkning. Filmen ble også premiert som «beste film» og for «beste regi»

Handling 
en 50 år gammel østerriksk kvinne Teresa er på ferie i Kenya. Med oppmuntring fra andre middelaldrende kvinner ved feriestedet, møter hun yngre menn og har sex med dem. Samtidig er hun bekymret for om de virkelig synes hun er attraktiv eller ikke, og hun uttrykker ofte bekymringer for alder, vekt og utseende. Selv om mennene bekjenner kjærlighet til henne, noen fra første øyeblikk de ser henne, er hun forsiktig i begynnelsen. De kaller henne "skatt og "kjærlighet" men etter hvert ber de om pengene hennes. Hun har et kort forhold til en mann som heter Munga, som har sex med henne og introduserer henne for en kvinne han påstår er søsteren hans. Sammen overbeviser de Teresa om å gi dem flere tusen shilling (hundrevis av euro) for å hjelpe deres slektninger på sykehuset. 

I løpet av noen få scener klarer de å presse henne til å gi mer og mer penger, til lommeboken hennes er bokstavelig talt tom. Det blir klart at han bare er interessert i pengene hennes, men samtidig objektiviserer hun ham ved å ta nakenbilder av ham når han sover. Hun mister til slutt kontakten med ham og vender tilbake til hotellet sitt, og ser ham senere i sjøen sammen med kvinnen han påstår var søsteren hans. Teresa innser at kvinnen faktisk er hans kone, og konfronterer ham. Hun møter en annen yngre mann på stranden og begynner på et nytt seksuelt forhold, som ender brått når han også ber henne om penger.

Skuespillere 
 Margarethe Tiesel som Teresa.
 Peter Kazungu som Munga.
 Inge Maux som Teresa.
 Dunja Sowinetz.
 Helen Brugat.
 Gabriel Mwarua.
 Josphat Hamisi.
 Carlos Mkutano.

Referanser

Eksterne lenker
 
  filmweb.no om filmen

Filmer fra 2012
Tyskspråklige filmer
Østerrikske dramafilmer
Filmer om rase og rasisme
Tyske dramafilmer